একুশে পদক প্রাপ্ত এবং জাতীয় চলচ্চিত্র পুরস্কারপ্রাপ্ত সংগীত গুরু শেখ সাদী খানের সংগীতায়োজনে ‘‘অনুপম কথাচিত্র’’ প্রযোজিত ও সুজন বড়–য়া পরিচালিত ‘‘বান্ধব” ছবিতে (বান্ধব ছাড়া একটা মানুষ বাঁচে কেমনে) জাতীয় চলচ্চিত্র পুরস্কারপ্রাপ্ত গীতিকার মুন্সী ওয়াদুদ এর লেখা এই ধরনের একটি গানে কন্ঠ দিলেন এই সময়ের অত্যন্ত জনপ্রিয় কন্ঠশিল্পী কোনাল। সংগীত গুরু শেখ সাদী খান কোনালের কন্ঠের ভুঁয়সী প্রসংশা করেন। এই ধরনের একটি অসাধারণ গান করতে পারাতে কোনাল শেখ সাদী খান, প্রযোজক, পরিচালক সহ সকলের প্রতি কৃতজ্ঞতা প্রকাশ করেন এবং ভবিষ্যতে এই ধরনের আরো সুন্দর গান করার প্রত্যাশা করেন। ছবিটিতে প্রধান চরিত্রে অভিনয় করেন চিত্র নায়িকা মৌ খান। এছাড়া আরো অভিনয় করেন গাজী রাকায়েত, সুমিত সেনগুপ্ত, রেবেকা রৌফ, জয়রাজ সহ আরো অনেকে। প্রযোজক অনুপ কুমার বড়–য়া ও হাবিব খান বলেন শীঘ্রই ছবিটি মুক্তি পাবে।